**Naziv škole :**

**Ime i prezime knjižničara:**

**Pisana priprema za izvedbu nastavnog sata**

***Autori i autorsko pravo***

**Nadnevak održavanja nastavnoga sata:**

|  |
| --- |
| Školska godina: 2016./2017. |
| Ime i prezime knjižničara:  |
| Razredni odjel:  |  | Datum: -------- 2017. |
|  | **Područje:** Knjižnično-informacijsko obrazovanje |
| **Tema** | Autori i autorsko pravo |  |
| **Ključne riječi:**Knjižnični fond, biografija, autobiografija | **Ključne riječi:**Autorsko pravo, poštivanje autorskih prava, etički pristup informaciji |
| **Tip nastavnoga sata:**  | Kombinirani – obrada  |
| **Korelacije** | Građanski odgoj, glazbena kultura, likovna kultura |
|  **Nastavne metode:**- razgovor, demonstracija, objašnjavanje- rad na izvorima – informacijsko čitanje- aktivno slušanje, pisanje**Nastavni oblici:** frontalni, grupni, individualni | **Nastavna sredstva:**- knjižnična građa- slikokaz (Power point prezentacija)- animirani videoisječci- mrežni alat Kahoot | **Nastavna pomagala:** **-** računalo, LCD projektor i zvučnici- računalo, pametni telefoni, tablet |
| **Cilj sata:** Objasniti pojam autorstva i autorskog djela te objasniti zadaće i važnost poštivanja autorskog prava. |
| **Kognitivni ishodi učenja (znanja):** Učenici znaju i mogu:1. prepoznati autorsko djelo i identificirati autora ili više njih
2. objasniti važnost prepoznavanja koncepta autorstva i zaštite prava autora
3. razvijati sposobnosti kritičkog mišljenja
4. primijeniti saznanja o autorskom pravu u svakodnevnom životu
 | **Afektivni ishodi učenja (vrijednosti i stavovi):**1. razvijati sposobnosti usvajanja novih sadržaja, zaključivanja i povezivanja
2. zastupati svoje stavove tijekom izvršavanja zadataka
3. preispitati moralnu pozadinu zaštite autorskih prava i formirati stav o važnosti njegova poštivanja
 | **Psihomotorički ishodi učenja (vještine i aktivnosti):**1. informacijsko čitanje (kritičko čitanje s razumijevanjem - razvoj kompetencije učenja kako učiti)
2. upravljati nastavnim materijalima
3. pisanje i spretnost u izražavanju - razvoj komunikacije na materinskom jeziku
 |
| **Tijek sata (artikulacija)** |
| **UVODNI DIO: Motivacija, najava teme i ishoda učenja, 5-10´** |
| **Ishodi učenja*****Učenici će moći):*** | **Aktivnosti učenika** | **Metode i oblici rada** | **Nastavna sredstva i pomagala** | **Aktivnosti knjižničarke** |
| Prisjetiti i objasniti pojmove copy, paste | Učenici pažljivo slušaju uvodni dio sata, odzdravljaju i pripremaju se za rad.Dva učenika naglas čitaju dva ponuđena scenarija. Ostali pažljivo slušaju, iznose svoja razmišljanja o pročitanome i diskutiraju o problematici na koju su u njima naišli.Učenici se prisjećaju i povezuju pojmove s ranije stečenim znanjima, zaključuju i odgovaraju na postavljena pitanja. | Frontalni oblikČitanje, heuristički razgovor  Frontalni oblikPromatranje, čitanje, zaključivanje | Slikokaz, LCD projektor, računaloSlikokaz, LCD projektor, računalo | Pozdravljam učenike i pozivam na suradnju na ovom nastavnom satu jer ćemo govoriti o jednoj njima bliskoj i vrlo zanimljivoj temi.Na slikokazu se jedan za drugim prikazuju dva scenarija. Prvi scenarij učenika stavlja u ulogu autora kojemu su ugrožena autorska prava. Drugi scenarij stavlja učenika u ulogu osobe koja krši tuđa autorska prava. Odabirem po jednog učenika koji će pročitati svaki od scenarija. Nakon pročitanoga, postavljam učenicima pitanja.Pitam učenike mogu li objasniti na što se odnose opcije *copy* (kopiraj) i *paste (*zalijepi) u informatičkom rječniku i kada ih najčešće koriste u školskoj knjižnici. Navodim učenike na povezivanje tih funkcija s problematikom autorstva nastalog djela i na taj način zajednički otkrivamo temu sata. |
| **SREDIŠNJI DIO: Spoznavanje novih nastavnih sadržaja, 20´****analiza ključnih pojmova, sinteza – zajedničko donošenje zaključaka, 10´** |
| **Ishodi učenja*****Učenici će moći:*** | **Aktivnosti učenika** | **Metode i oblici rada** | **Nastavna sredstva i pomagala** | **Aktivnosti nastavnice (knjižničarke)** |
| Definirati i objasniti pojmove autor, autorsko djelo i autorsko pravo te zaključiti u kojem su oni suodnosu.Prepoznati duljinu trajanja autorskih pravaZaključiti zašto je nužno pravilno korištenje autorskih radova u obrazovanju, ali i za osobni razvojSamostalno procijeniti što je sve predmet autorskog prava i koje su karakteristike koje neko djelo čine jedinstvenim | Učenici pažljivo slušaju i gledaju animirane videoisječke. Odgovarajući na pitanja objašnjavaju pojmove autorsko djelo i autorsko pravo.Učenici slušaju, promatraju i iznose svoja razmišljanja i stavove o viđenom na slikokazu. Odgovaraju na pitanja iz kojih donose svoje vlastite zaključke.Učenici slušaju izlaganje, odgovaraju na pitanja i objašnjavaju znaju li samostalno citirati izvore kojima se koriste u radu.Učenici u manjim skupinama koriste računala, tablete i pametne telefone, dogovaraju se i odgovaraju na pitanja iz kviza što je, a što nije autorsko djeloUčenici u paru ili manjoj grupi pregledavaju knjige koje su im na klupi i identificiraju njihove autore. Zaključuju gdje se u knjizi najčešće nalaze podatci o odgovornosti. Zajedno s knjižničarkom dolaze do zaključaka i promišljaju različite varijacije autorstva koje omogućuje Zakon o autorskom pravu i srodnim pravima (koautorstvo i sl.). | Frontalni (čeoni ) oblikGledanjeFrontalni (čeoni ) oblik, razgovor, čitanje, zaključivanjeFrontalni (čeoni ) oblik, slušanje, heuristički razgovorPromatranje, rješavanje zadataka, razgovorPromatranje, rad u paru ili manjim skupinama, identificiranje, povezivanje, zaključivanje, razgovor | Slikokaz, animirani videoisječci (Što je autor, Što je autorsko djelo)[Što je autor](http://www.autori.hr/autori/)LCD projektor, računaloSlikokaz, animirani videoisječci,LCD projektor, računaloSlikokaz, LCD projektor, računaloMrežni alat Kahoot,Slikokaz, LCD projektor, računalo, tablet i pametni telefoniKnjige | Na slikokazu čitam prikazanu definiciju pojma (autor/ica) definiranog u prethodnoj etapi i postupno dodajem širi obuhvat pojma te objašnjavam povezane pojmove *autorskog djela i autorskog prava.* Pokrećem jedan po jedan animirani videoisječak koji detaljnije objašnjava pojedini pojam.Na slikokazu su najprije prikazane aktivnosti vezane uz kršenje autorskog prava, a potom aktivnosti koje su poželjne pri razvoju vlastitih ideja u skladu s autorskim pravima. Upitam učenike za etičku procjenu navedenih aktivnosti i pokrećem diskusiju pomoću koje zajednički dolazimo do zaključaka. Upitam učenike znaju li koliko je trajanje imovinskih i moralnih prava navodeći ih na točan odgovor.Objašnjavam učenicima da korištenje tuđih autorskih djela uz pravilno navođenje podataka o autorstvu (citiranje) pokazuje poznavanje teme o kojoj se govori u nekom radu, proširuje vidike i potiče vlastitu kreativnost, ali i odaje počast autoru. Pitam ih jesu li dosada citirali, tj. navodili citate i znaju li gdje mogu pronaći upute za citiranje.Najavljujem učenicim kviz u kojem će sami morati procijeniti što je, a što nije autorsko djelo i samim time predmet autorskoga prava. Dajem upute učenicima kako će se uključiti u igru putem svojih računala, tableta ili pametnih telefona koje su po dogovoru donijeli u školu. Prikazujem kviz i između pitanja im objašnjavam zašto neko djelo (odnosno, vrsta djela) je ili nije predmetom autorskoga prava.Zamolim učenike da prelistaju knjige koje im se nalaze na klupi i pokušaju samostalno zaključiti tko je autor i gdje se mogu pronaći podatci o osobama odgovornim za nastanak tih knjiga. Zajednički analiziramo svaku pojedinu knjigu (uzimajući u obzir razliku između znanstvenog i umjetničkog djela) te skupa dolazimo do zaključaka. Pojašnjavam razne varijante autorstva na koje nailazimo na ponuđenim primjerima, a koje prepoznaje Zakon o autorskom pravu i srodnim pravima (koautorstvo, pseudonim, prevoditelj) te druge uloge bitne za nastanak autorskog djela (priređivač, recenzent, urednik). |
| **ZAVRŠNI DIO: Vrjednovanje, najava daljnjeg plana 5-10´** |
| **Ishodi učenja*****Učenici će moći:*** | **Aktivnosti učenika** | **Metode i oblici rada** | **Nastavna sredstva i pomagala** | **Aktivnosti nastavnice (knjižničarke)** |
|  | Učenici individualno ili u manjoj skupini odgovaraju na pitanja prikazana na projektoru.Učenici po svom nahođenju vrednuju nastavni sat i ocjenjuju koliko će im naučeno koristiti u budućem radu i obrazovanju. | Promatranje, razgovor, rješavanje zadataka, aktivno slušanje | slikokaz, LCD projetor, računala,  | Najavljujem učenicima kviz u kojemu će ponoviti sve zaključke do kojih smo došli tijekom nastavnoga sata. Prikazujem im kviz i između pitanja još jednom ponavljam ranije usvojene pojmove i zaključke. **Evaluacija** Dijelim učenicima listiće i objašnajvam im na koji će ih način ispuniti. Zahvaljujem im na suradnji i još jednom pitam misle li da su danas naučili nešto korisno.**Zaliha** Ukoliko preostane vremena, puštam kratki film „Autori čine svijet ljepšim“. |

**Izvori korišteni za pripremu nastavnog sata:**

* + - 1. Što je autor? Što je autorsko djelo? URL <http://www.autori.hr/autori/> (16.1.2017.)
			2. Autori čine svijet ljepšim. URL <https://www.youtube.com/watch?v=XrhtCLjwEEY> (16.1.2017.)
			3. Henneberg, Ivan. 2001. *Autorsko pravo*. Informator. Zagreb.
			4. Horvat, Aleksandra; Živković, Danijela. 2009. *Knjižnice i autorsko pravo*. Hrvatska sveučilišna naklada. Zagreb.
			5. Piracy, it's a crime <https://www.youtube.com/watch?v=TP8gmfQxfnI> ((16.1.2017.)
			6. Zakon o autorskim i srodnim pravima : pročišćeni tekst. URL <http://www.zakon.hr/z/106/Zakon-o-autorskom-pravu-i-srodnim-pravima> (16.1.2017.)

Popis knjiga za istraživački rad učenika:

* + - 1. *Psihologija obrazovanja*. 2003. IEP-Vern. Zagreb.
			2. *Hrvatska enciklopedija*; Sv. 1. 1999. Leksikografski zavod M. Krleža. Zagreb
			3. Twain, Mark. *Pustolovine Toma Sawyera*. 1997. Znanje. Zagreb.

**Kviz za ponavljanje (ako ostane vremena, treba dobra isplanirati vrijeme):**

1. Autor je: a) kreator jedinstvenog djela

 b) kreator djela po izboru

2. Zakon štiti: a) samo originalna djela

 b) svako djelo u koje je uložen trud ili novac

3. Autorsko djelo mora imati iznimnu umjetničku vrijednost? a

4. Računalni program je autorsko djelo?

5. Autorsko pravo vrijedi samo za života autora?

6. Kršenje autorskoga prava je: a) licenciranje i reprodukcija

 b) plagiranje i piratstvo

**Listić za evaluaciju:**

|  |  |  |
| --- | --- | --- |
|  Kako sam se osjećao na satu? | Jesam li naučio nešto novo? | Hoću li naučeno primjenjivati u daljnjem radu i učenju? |
|  |  |  |